stanford-oval/wikipedia huggingface dataset:
גשר בנות יעקב (אתר ארכאולוגי)
הערות שוליים

↑  Goren-Inbar, N., Lister, A., Werker, E., & Chech, M. (1994). A butchered elephant skull and associated artifacts from the Acheulian site of Gesher Benot Ya'aqov, Israel. Paléorient, 99-112.
↑  Goren-Inbar, N., Alperson, N., Kislev, M. E., Simchoni, O., Melamed, Y., Ben-Nun, A., & Werker, E. (2004). Evidence of hominin control of fire at Gesher Benot Yaaqov, Israel. Science, 304(5671), 725-727.
↑  Alperson-Afil, N., Sharon, G., Kislev, M., Melamed, Y., Zohar, I., Ashkenazi, S., Rabinovich, R., Biton, R., Werker, E., Hartman, G. and Feibel, C., 2009. Spatial organization of hominin activities at Gesher Benot Ya’aqov, Israel. Science, 326(5960), pp.1677-1680.
↑  Goren-Inbar, N., Feibel, C. S., Verosub, K. L., Melamed, Y., Kislev, M. E., Tchernov, E., & Saragusti, I. (2000). Pleistocene milestones on the out-of-Africa corridor at Gesher Benot Ya'aqov, Israel. Science, 289(5481), 944-947.
| אתרי התרבות האשלית |
| --- | --- | --- |
| אתרים בארץ ישראל | ג'לג'וליה • גשר בנות יעקב • מחצבת רבדים  • מערת תנור • עובדייה |  |
| אתרים באירופה | בוקסגרוב • הוקסן • הרי אטאפוורקה • טרה אמאטה •  סוונסקום  • סן-אשל • שנינגן |  |
| אתרים באפריקה | אולורגסאלי • אגם טורקאנה • טיגחניף • לופה-אוקנדה • ערוץ אולדובאי • קוקיסלאי 4 |  |
| אתרים באסיה | בורי |  |
| אתרים פלאוליתיים ואפיפלאוליתיים בארץ ישראל |
| --- | --- | --- |
| אתרים מהתקופה הפלאוליתית התחתונה | ביצת רוחמה • בריכת רם • ג'לג'וליה • גשר בנות יעקב • מחצבת עברון • מחצבת רבדים • מערת גמל • מערת היונים • מערת זוטייה • מערת מיסליה • מערת קסם • מערת תנור • עובדייה |  |
| אתרים מהתקופה הפלאוליתית התיכונה | האתר המוסטרי בשפך נחל מחניים • הר כרכום • מערת הגדי • מערת היונים • מערת זוטייה • מערת כבארה • מערת מיסליה • מערת מנות • מערת עמוד • מערת רקפת • מערת שוקבא • מערת תנור • נשר רמלה |  |
| אתרים מהתקופה הפלאוליתית העליונה | אוהלו II • הר כרכום • מערת היונים • מערת הנחל • מערת כבארה • מערת מנות • מערת ספונים • מערת קפזה • מערת רקפת • נחל אורן • נחל עין גב I • ערק אל-אחמר • תל רקית |  |
| אתרים מהתקופה האפיפלאוליתית | מדרגות הירדן • מערת היונים • מערת הנחל • מערת חילזון תחתית • מערת כבארה • מערת ספונים • מערת רקפת • מערת שוקבא • נווה דוד • נחל אורן • חתולה • נחל עין גב II • עין גב I • עינן • תל יריחו • תל רקית |  |
גרמלינס 2

| --- | --- |

כרזת הסרט
 מבוסס על:  דמויות מאת כריס קולומבוס
 בימוי:  ג'ו דנטה 
 הופק בידי:  ריק בייקר, מייקל פינל, סטיבן ספילברג 
 תסריט:  כריס ס. האס 
 עריכה:  קנט ביידה 
 שחקנים ראשיים:  זק גליגאן פיבי קייטס ג'ון גלאבר רוברט פיקארדו
 מדבבים:  האווי מנדל (גיזמו) 
 מוזיקה:  ג'רי גולדסמית' 
 צילום:  ג'ון הורה 
 מדינה:  ארצות הברית 
 חברת הפקה:  אמבלין אנטרטיינמנט
 חברה מפיצה:  האחים וורנר
 שיטת הפצה:  הורדה דיגיטלית, וידאו על פי דרישה 
 הקרנת בכורה:  ארצות הברית 15 ביוני 1990
 משך הקרנה:  106 דק' 
 שפת הסרט:  אנגלית 
 סוגה:  סרט פנטזיה, סרטי מפלצות, סרט אימה, קומדיית אימה, סרט מדע בדיוני, סרט קומדיה 
 תקציב:  $50,000,000
 הכנסות:  $41,482,207
 הכנסות באתר מוג'ו:   gremlins2
 סרט קודם:  גרמלינס 
 דף הסרט ב־IMDb
 
גרמלינס 2 (באנגלית: Gremlins 2: The New Batch) הוא סרט אימה קומי אמריקאי משנת 1990 בבימויו של ג'ו דנטה, בהפצת האחים וורנר. הסרט הוא סרט המשך לסרט המצליח משנת 1984 "גרמלינס". הסרט הופק על ידי סטיבן ספילברג. בסרט מככבים זק גליגאן, פיבי קייטס, ג'ון גלאבר ורוברט פיקארדו.
תקציר העלילה

עלילת הסרט מתארת את סיפורו של בילי פלצר (זק גליגאן), ושל ארוסתו קייט (פיבי קייטס), שכעת גרים יחד בניו יורק ועובדים בבניין משרדים גדול, עליו משתלטות ומטילות אימה מפלצות קטנות, רעות, הרסניות וקטלניות. השניים, ביחד עם דניאל קלאמפ (ג'ון גלאבר) - פרודיה על דונלד טראמפ - חוברים זה לזה על מנת לעצור את המפלצות.
צוות השחקנים

| שם השחקן/ית | שם הדמות | הערות |
| --- | --- | --- |
| זק גליגאן | בילי פלצר |  |
| פיבי קייטס | קייט |  |
| ג'ון גלאבר | דניאל קלאמפ | פרודיה על דונלד טראמפ |
| רוברט פיקארדו | פורסטר, מנהל האבטחה |  |
| רוברט פרוסקי | סבא פרד | פארודיה על הסבא בסדרה "משפחת המפלצות" |
| כריסטופר לי | דוקטור קאטאטר |  |
| האווילנד מוריס | מרלה בלודסטון |  |
| דיק מילר | מורי פאטרמן |  |
| ג'קי ג'וזף | שילה פאטרמן |  |
| ג'יד וואטאנבי | מר קצ'וגי, תייר יפני |  |
| קיי לוק | מר וינג |  |
| קת'לין פרימן | מיקרוגל מרג', מנחת תוכנית בישול |  |
| דון סטאנסון ודן סטאנסון | מרטין ולואיס, העוזרים של דוקטור קאטאטר |  |
| ג'ייסון פראסון | אלכס, מוכר בחנות יוגורט |  |
| בלינדה בלאסקי | אמא בבית קולנוע |  |
| פול בארטל | מנהל בית הקולנוע |  |
| קנת' טובי | מפעיל המקרן |  |
| האלק הוגאן | עצמו | תפקיד אורח |
| ג'וליה סוויני | פגי, מזכירה במעבדה |  |
| צ'ארלס ס. האאס | קספר, עוזר של דוקטור קאטאטר |  |
| ליאונרד מילטון | עצמו | תפקיד אורח |
קולות

| שם השחקן/ית | שם הדמות | הערות |
| --- | --- | --- |
| האווי מנדל | גיזמו |  |
| טוני רנדל | גרמלין המוח |  |
| פרנק וולקר | מוהאק |  |
| ג'ף ברגמן | באגס באני, דאפי דאק ופורקי פיג |  |
| מארק דודסון | דאפי הגרמלין, לני, ג'ורג', גרמלינים נוספים, קריין בתחנת טלוויזיה |  |
| ניל רוס | כרז |  |
ביקורות ותגובות

הסרט קיבל ביקורות מעורבות ולציון 67% באתר ריכוז הביקורות Rotten Tomatoes, מתוך 36 ביקורות.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1991 | פרס סטורן | ג'ו דנטה - הבמאי הטוב ביותר | מועמדות |
| 1991 | פרס סטורן | סרט הפנטזיה הטוב ביותר | מועמדות |
| 1991 | פרס סטורן | ג'רי גולדסמית' - המוזיקה הטובה ביותר | מועמדות |
| 1991 | פרס סטורן | האפקטים המיוחדים הטובים ביותר | מועמדות |
| 1991 | פרס סטורן | ג'ון גלאבר - שחקן המשנה הטובה ביותר | מועמדות |
| 1991 | פרס סטורן | רוברט פיקארדו - שחקן המשנה הטובה ביותר | מועמדות |
הערות שוליים

↑  "גרמלינס 2", באתר ביקורות הסרטים Rotten Tomatoes (באנגלית)
גבריאל פריירה

גבריאל פריירה דוס סנטוס (בפורטוגזית: Gabriel Pereira dos Santos; נולד ב-1 באוגוסט 2001 בסאו פאולו שבברזיל) הוא כדורגלן ברזילאי המשחק בעמדת קשר הכנף בקבוצת ניו יורק סיטי מה-MLS.
קריירת מועדונים

פריירה גדל במחלקת הנוער של קורינתיאנס. בשנת 2020 החל לשחק בקבוצה הבוגרת של המועדון במסגרת ליגת העל הברזילאית, במדיה ערך 43 הופעות ליגה והבקיע שני שערים.
ב-17 במרץ 2022 חתם פריירה על חוזה לארבע שנים בניו יורק סיטי מה-MLS. ב-2 באפריל ערך את הופעת הבכורה שלו במועדון, בהפסד 1–2 לטורונטו במסגרת הליגה. ב-24 באפריל הבקיע את שער הבכורה שלו במועדון, בניצחון 4–5 על טורונטו במסגרת הליגה. בעונתו הראשונה במועדון ערך 29 הופעות ליגה, בהן הבקיע תשעה שערים.
תארים

גביע קמפאונס (1): 2022
הערות שוליים

↑  New York City Football Club Signs Brazilian Forward Gabriel Pereira באתר הרשמי של ניו יורק סיטי, 17 במרץ 2022 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גבריאל פריירה".
דגל לואיזיאנה

| --- | --- |

 סוג הדגל:   דגל מדיני ואזרחי
 קבלת מעמד רשמי:  1912
 מוטיבים עיצוביים:  דגל כחול, מוטען בשקנאית המגוננת על שלושה גוזלים.
 גרסאות היסטוריות

 
   דגל מדיני ואזרחי  היסטורי
 דגל לואיזיאנה במהלך מלחמת האזרחים
דגל מדינת לואיזיאנה (באנגלית: Flag of Louisiana) מראה סמל הנקרא שקנאית בצדיקותה, המציג שקנאית הפוצעת עצמה על מנת להאכיל את גוזליה מדמה, על רקע כחול. מתחת לשקנאית נמצא סרט עליו כתוב המוטו של לואיזיאנה: "אחדות, צדק ואמון". סמל השקנאית בצדיקותה הוא סמל נוצרי לצדקה, המשתמש בציפור הרשמית של לואיזיאנה.
הדגל אומץ על ידי המדינה בשנת 1912. באפריל 2006, בעקבות מכתב של תלמיד כיתה ח', שונה הדגל והוא מכיל שלוש טיפות דם אדומות על חזה השקנאית, כפי שהיה נהוג במאה ה-19.
במהלך מלחמת האזרחים האמריקאית בעת היותה חלק מהקונפדרציה, אימצה לואיזיאנה דגל דומה לדגל ארצות הברית עם 13 פסים כחולים, אדומים ולבנים וכוכב צהוב גדול בריבוע אדום בפינה השמאלית עליונה.
ג'ררד קאיפר

| --- | --- |

קאיפר, 1964
 לידה:  7 בדצמבר 1905 Tuitjenhorn, הולנד 
 פטירה:  24 בדצמבר 1973 (בגיל 68) מקסיקו סיטי, המדינות המקסיקניות המאוחדות 
 שם לידה:  Gerrit Pieter Kuiper 
 ענף מדעי:  אסטרונומיה 
 מקום לימודים:  אוניברסיטת ליידן (1927)  אוניברסיטת ליידן (30 ביוני 1933) 
 מנחה לדוקטורט:  איינר הרצשפרונג 
 מוסדות:  מצפה הכוכבים ליק (אוגוסט 1933–אוגוסט 1935)  מצפה הכוכבים ירקס (אוגוסט 1936–אוגוסט 1960)  מצפה מכללת הרווארד (אוגוסט 1935–אוגוסט 1936)  Lunar and Planetary Laboratory (אוגוסט 1960–דצמבר 1973) 
 תלמידי דוקטורט:  טום גרלס, קרל סייגן, Tobias C. Owen 
 פרסים והוקרה:  פרס פייר ז'נסן (1951)  הרצאת הנרי נוריס ראסל (1959) 
 
גֶ'רַרְד פִּיטְר קַאיפֶּר (באנגלית: Gerard Kuiper (נהגה "ג'ררד קאיפר") בהולנדית: Gerrit Pieter Kuiper (נהגה "חריט פיטר קויפר"); ‏7 בדצמבר 1905 – 24 בדצמבר 1973) היה אסטרונום, מדען פלנטרי, סלנוגרף, סופר ופרופסור. נחשב בעיני רבים כאבי המדעים הפלנטריים בעת החדשה. על שמו קרויה חגורת קויפר.
ביוגרפיה

קאיפר נולד ב-7 בדצמבר 1905 בטוויטנהורן (אנ') שבצפון הולנד, בנם הבכור של אנטיה (דה פריס) וחריט קויפר. אביו היה חייט. בילדותו הצטיין בלימודים, אך נאלץ ללמוד בבית ספר תיכון בהארלם להכשרת מורים. על אף שלא למד בבית ספר ייעודי להשכלה גבוהה, התקבל קאיפר ללימודי אסטרונומיה באוניברסיטת ליידן. הוא החל את לימודיו בספטמבר 1924, ולמד אצל איינר הרצשפרונג, וילם דה סיטר, יאן אורט ואחרים.
ב-1927 סיים את לימודי התואר הראשון, והמשיך ללימודי דוקטורט בהנחיית הרצשפרונג. ב-1933 סיים את התזה שלו, שעסקה בכוכבים כפולים, ונסע לארצות הברית שם שימש עמית מחקר במצפה הכוכבים ליק.
ב-1935 עבר למצפה הכוכבים של מכללת הרווארד, שם הכיר את שרה פרקר פולר, וביוני 1936 נישאו השניים. ב-1936 עבר קאיפר למצפה הכוכבים ירקס ומונה למרצה בכיר באוניברסיטת שיקגו. ב-1937 מונה לפרופסור חבר באוניברסיטת שיקגו וקיבל אזרחות אמריקנית. ב-1943 מונה לפרופסור מן המניין באוניברסיטת שיקגו.
בשנים 1947–1949 שימש מנהל מצפה הכוכבים מקדונלד במערב טקסס. ב-1949 יזם את סקר האסטרואידים ירקס-מקדונלד, שהתקיים בשנים 1950–1952 ותוצאותיו פורסמו ב-1958. בשנים 1957–1959 שימש בשנית כמנהל מצפה הכוכבים מקדונלד.
קאיפר היה המנחה לדוקטורט של קרל סייגן. בשנת 1958 השתתפו השניים במחקר סודי (אנ') של חיל האוויר של ארצות הברית שעסק בפיצוץ פצצת ביקוע גרעיני על הירח.
בשנת 1960 עבר קאיפר לטוסון שבאריזונה, שם הקים את מרכז המחקר LPL (אנ') באוניברסיטת אריזונה, אותו ניהל עד מותו.
קאיפר נפטר כתוצאה מהתקף לב ב-24 בדצמבר 1973 בעת ששהה בחופשה במקסיקו סיטי.
תגליות

קאיפר גילה שני ירחים במערכת השמש - מירנדה, ירחו של אורנוס ונראיד, ירחו של נפטון. כמו כן, גילה קאיפר כי ישנו פחמן דו-חמצני באטמוספירה של מאדים וכן את קיומה של אטמוספירה הכוללת מתאן סביב טיטאן, ירחו של שבתאי. בשנת 1951 הציע את קיומה של חגורת קויפר הקרויה על שמו. בשנות ה-60 היה מחלוצי צפיית הכוכבים בקרינת תת-אדום באופן מוטס.
פרסים והוקרה

מדליית פייר ז'נסן (1947) מטעם ה-Société astronomique de France.
הרצאת הנרי נוריס ראסל (1959) לאגודה האסטרונומית האמריקנית.
מדליית קפלר (1971) מטעם ה-AAAS (אנ') ומכון פרנקלין (אנ').
על שמו קרויה חגורת קויפר. כמו כן, קרויים על שמו כוכב לכת מינורי, מכתשים בירח, במאדים ובחמה וכן מדרון קאיפר באנטארקטיקה. כמו כן, נקרא על שמו מצפה כוכבים מוטס שפעל בשנים 1974–1995.
פרס קאיפר, הקרוי על שמו, הוא הפרס המכובד ביותר שמעניקה האגודה האסטרונומית האמריקנית בתחום המדע הפלנטרי.
ביאורים

↑  באותה תקופה המסלול להשכלה גבוהה בהולנד עבר דרך בתי ספר תיכוניים ייעודיים. ראו קרוקשנק, עמ' 260.
הערות שוליים

↑  Gerard Kuiper (1905 - 1973), Solar System Exploration של נאס"א (באנגלית)
↑  Kuiper, G. P.; Fujita, Y.; Gehrels, T.; Groeneveld, I.; Kent, J.; van Biesbroeck, G.; Van Houten, C.J. (1958). "Survey of Asteroids". Astrophysical Journal Supplement. 3: 289–427. doi:10.1086/190037.
| --- | --- |
בקרת זהויות :  NLI: 987007275940605171  PLWABN: 9813129932705606  BIBSYS: 90855578  BnF: cb12415049w (data)  BPN: 01103161  CiNii: DA0321191X  GND: 174096216  ISNI: 0000 0001 0934 3999  LCCN: n50046182  LNB: 000060974  MGP: 112157  NKC: js20060205014  NLA: 35284825  NTA: 074173804  RERO: 02-A003478903  SNAC: w6fq9wjf  SUDOC: 033267081  VIAF: 110279401   WorldCat (עם VIAF): 110279401
דאריו שפיקיץ'

דאריו שפיקיץ' (בקרואטית: Dario Špikić; נולד ב-22 במרץ 1999 בזאגרב שבקרואטיה) הוא כדורגלן קרואטי המשחק בעמדת קשר הכנף בקבוצת דינמו זאגרב מליגת העל הקרואטית.
קריירת מועדונים

שפיקיץ' גדל במחלקת הנוער של דינמו זאגרב, ובשנת 2017 החל לשחק בקבוצת המילואים של המועדון. בהמשך שיחק בהיידוק ספליט ובגוריצה מליגת העל הקרואטית, וב-4 בפברואר 2021 חתם בדינמו זאגרב, גם היא מליגת העל הקרואטית, והושאל בחזרה לגוריצה. בתום תקופת ההשאלה חזר לדינמו זאגרב.
ד'תשפ"ו

ד'תשפ"ו (4786)  היא שנה עברית  אשר  החלה ביום א' בתשרי, אור ל-28 באוגוסט 1025 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 1026. שנה מסוג זחג, היא מעוברת, ואורכה 383 ימים. זו שנה חמישית לשמיטה.
נפטרו

י"ט באדר ב' – יאשיהו, ילדו של רבי ישועה החבר בן נתן מעזה. אביו כתב לזכרו קינה בצורת קדושתא שנתגלתה בגניזת קהיר ונתפרסמה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
הערות שוליים

↑  הקינה התגלתה בחלקים שפורסמו לאורך עשרות שנים: מנחם זולאי, קינה ר' ישועה החבר בירבי נתן על מות בנו יאשיהו, בתוך, "פיוטים לזכר מאורעות שונים", ידיעות המכון לחקר השירה העברית ג (תרצ"ט), עמ' קעו–קפג, באתר היברובוקס; עזרא פליישר, "השלמות לקרובת ר' ישועה החבר בירבי נתן על מות בנו יאשיהו", בתוך "ענייני פיוט ושירה", הנ"ל (עורך), מחקרי ספרות מוגשים לשמעון הלקין, ירושלים תשל"ג, עמ' 183–189; שולמית אליצור, "קטע חדש מן הקדושתא של ר' ישועה בירבי נתן מעזה לזכר יאשיהו בנו", בתוך "חידושים בחקר השירה והפיוט בגניזת ז'נבה", דוד רוזנטל (עורך), אוסף הגניזה הקהירית בז'נבה: קטלוג ומחקרים, ירושלים תש"ע, עמ' 195–199.
היסטוריה של עם ישראל
דוד טל (זמר)

| --- | --- |
אין תמונה חופשית
 לידה:  1942 צרפת 
 פטירה:  1999 (בגיל 57 בערך) 
 מוקד פעילות:  ישראל 
 שפה מועדפת:  עברית 
 
דוד טל (רוזנטל) (1942 – 1999) היה זמר וחבר בצמד חדוה ודוד.
ביוגרפיה

דוד רוזנטל נולד בצרפת, עלה לישראל ב-1963 והצטרף לקיבוץ משמר הנגב. הוא התגייס לצה"ל, שירת תחילה בנח"ל, ובהמשך התקבל ללהקת פיקוד המרכז, שם הכיר את חדוה עמרני.
בשנת 1964 הקים את רביעיית הטיילת יחד עם אושיק לוי, גבי ברלין וחדוה עמרני. הרביעייה התפרקה ודוד נשאר בצמד יחד עם חדוה עמרני.
בסוף שנות ה-60 של המאה ה-20 הוציא להיט סולו בשם "אליעזר ורבקה" (הכלל את הציטוט "נערה טובה יפת עיניים, הטי כדך השקיני מים"). הצלחתו הגדולה ביותר הייתה ב-1970 כשזכה בפסטיבל הבינלאומי ביפן יחד עם עמרני בשיר "אני חולם על נעמי". טל חזר לצרפת, ניסה כוחו בכמה שירים ואחר היה שותף במועדון לילה בפריז. עד מותו חי בזוגיות עם אנט הופמן, רופאת-עיניים צרפתייה-יהודייה, (ממשפחת קרישק,בנדין) וגידל עמה את בנה מנישואים קודמים.
ב-1999 נפטר דוד טל מדום לב לאחר מחלת לב ממושכת.
ראו גם

חדווה ודוד
דוד טיקטין

הרב דוד זאב טיקטין (תרכ"ו, 1866 – ג' בניסן תרפ"ד, 1924) היה מראשי ומנהלי ישיבת עץ חיים, שימש כמשגיח ובוחן ראשי בישיבה.
ביוגרפיה

נולד בשנת 1866 בטיקטין שבפולין, בנם של יצחק יעקב ושרה חאשה. למד בישיבת וולוז'ין. בצעירותו נפטר אביו, ואמו עלתה עם אחותו לארץ ישראל והן התיישבו בירושלים. בשנת 1884 עלה דוד טיקטין בגפו לארץ ישראל והתיישב בירושלים. הוא המשיך את לימודיו בישיבת עץ חיים. הוסמך על ידי הרידב"ז ורבי חיים ברלין. נשא לאשה את רבקה חיה בן צמח הכהן.
הרב טיקטין התמנה לאחד מראשי ומנהלי ישיבת עץ חיים ושימש כמשגיח והבוחן הראשי. היה יושב במושב בית הדין בחורבת רבי יהודה החסיד. חיבר את הקונטרס "מגן דוד" שנדפס בספר "גידולי ציון" לידידו הדיין הרב יחיאל מיכל הורוויץ.
בשנת 1906 ייסד עם קבוצה של תלמידי חכמים, בהם גיסו הרב ישראל פורת והרב יעקב משה חרל"פ, את "בית ועד לחכמים" - בית מדרש מיוחד שישמש מסגרת חברתית לטיפוחם של מצטייני תלמידי החכמים בירושלים. בית המדרש פעל כמה שנתיים.
הרב טיקטין חתום על כרוזים בנושאים ציבוריים בירושלים, וכן כתב מכתבי סמיכה לרבנים בירושלים. בשנת תרע"ט נמנה עם החותמים על מינוי הרב יצחק ירוחם דיסקין והרב חיים זוננפלד כנשיאי "הסתדרות ירושלים".
אחיו, אפרים שמואל טיקטין, יזם את הוצאת האנציקלופדיה לרבני דורו, שעליו עמל שנים רבות, אך לא הוציאו לאור. אחותו פשה מרים נישאה לרב ישראל פורת (על מצבתה נכתב: "אחות הרה"ג ר' דוד טיקטין").
נפטר בשנת 1924 ונקבר בהר הזיתים. על מצבתו נכתב: "ויהי דוד לכל דרכיו פ"נ הרב זאב דוד טיקטין ר"מ ומנהל ת"ת עץ חיים".
הערות שוליים

↑  ירושלים של זהב, אתר בידספיריט
↑  [
http://img2.tapuz.co.il/forums/1_158016703.PDF בתוך החומות עמ' 88], מנחם מנדל פרוש
↑  [
https://judaica.bidspirit.com/ui/lotPage/source/catalog/auction/3025/lot/81760/מסמך-המינוי-הרשמי-של-הגרי-ח-זוננפלד?lang=he
ירושלים של זהב], אתר בידספיריט
↑  [
https://mountofolives.co.il/he/deceased_card/זאב-דוד-טיקטין-zeev-david-tiktin/
קברו של הרב טיקטין], אתר הר הזיתים
ג'רמיין קרופורד

| --- | --- |
אין תמונה חופשית
 לידה:  28 באוקטובר 1992 (בן 31) מרילנד, ארצות הברית 
 מדינה:  ארצות הברית 
 תקופת הפעילות:  מ-2006 
 עיסוק:  שחקן קולנוע וטלוויזיה
 פרופיל ב-IMDb
 
ג'רמיין קרופורד (באנגלית: Jermaine Crawford; נולד ב-28 באוקטובר 1992) הוא שחקן אמריקאי, אשר ידוע בזכות הופעתו בתור דוקוואן "דוקי" ווימס (אנ') בסדרת הטלוויזיה "הסמויה".
חיים אישיים

קרופורד נולד במרילנד, ארצות הברית בשנת 1992. הוא בן דוד שני של השחקן טריסטן וילדס, ששיחק עמו בסדרת הטלוויזיה "הסמויה". הוא גם היה דובר של האגודה האמריקאית לסוכרת.
קריירה

קרופורד החל להופיע בגיל שלוש. היו לו תפקידים בולטים בהפקות התיאטרון של המחזה "ילדי גן עדן "בתיאטרון פורד בבימויו של דייוויד בל; קרוסלה והמחזה עושת הנפלאות בתיאטרון אולני, בבימויו של ביל פסקוונטי; וכן, במחזה חלום ליל קיץ בקבוצת התיאטרון ההיסטורי של שייקספיר, בבימויו של מארק לאמוס.
בין השנים 2006–2008 שיחק בתפקיד ראשי בעונות 4–5 של הסדרה הפופולרית "הסמויה". קרופורד כיכב בעיבוד הקולנועי משנת 2009 למחזה הבמה של אלווין מור ג'וניור " A Mother's Prayer" .  הוא שיחק בסרט "12" של ג'ואל שומאכר משנת 2010. שנה לאחר מכן שיחק בסרט הקולנוע "עלמות במצוקה" והתארח בסדרת הטלוויזיה "מבוקש".
בשנת 2012 שיחק בסרט הקולנוע "להתמודד עם הנפש". בשנת 2017 שיחק בסרט הקולנוע "רוקסן רוקסן".
בשנת 2020 שיחק בתפקיד ראשי בסרט הקולנוע "Three Pregnant Men".
בשנת 2022 שיחק קרופורד במיני-סדרה "העיר הזאת שלנו" ברשת HBO, בדמותו של ג'קוואן דיקסון, שוטר סיור במשטרת בולטימור.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Explicit Ills | טוני |  |
| 2008 | An American Affair | אנדרה |  |
| 2009 | A Mother's Prayer | דארן |  |
| 2010 | 12 | ננה |  |
| 2011 | עלמות במצוקה | ג'ימבו |  |
| 2012 | להתמודד עם הנפש | נער מתבגר |  |
| 2014 | Cru | ריצ'רד "אר.ג'יי" יוז ג'וניור |  |
| 2017 | רוקסן רוקסן | פארק ג'אם מ.סי |  |
| 2019 | DC Noir | ג'ו |  |
| 2020 | Three Pregnant Men | ג'וליאן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006–2008 | הסמויה | דוקוואן "דוקי" ווימס (אנ') | תפקיד ראשי (עונות 5-4); 23 פרקים |
| 2009 | הבלתי רגילים | מלקולם ניקס | פרק: "Pilot" |
| 2010 | Past Life | אנדרה | פרק: "Pilot" |
| 2011 | מבוקש | מייקל פופ | פרק: "Pilot" |
| 2016 | גט-דאון | פרננדו | פרק: "Forget Safety, Be Notorious" |
| 2022 | העיר הזאת שלנו | ג'קוואן דיקסון | מיני-סדרה |
| TBA | The End is Here | השותף | פרק: "The Agency" |
הערות שוליים

↑  HBO. "Jermaine Crawford as Duquan Weems on The Wire". נבדק ב-14 במאי 2010. {{cite web}}:  (עזרה)
↑  Arnold, Paul W. "Jermaine Crawford: Youngest In Charge". hiphopdx. אורכב מ-המקור ב-2014-03-29. נבדק ב-2012-07-14.
↑  "Taking The Leap From Stage To Screen On A Wing And A 'Mother's Prayer'". 29 באוקטובר 2009. נבדק ב-6 במאי 2021. {{cite web}}:  (עזרה)
↑  Reference, Full Cast of Damsels In Distress Actors/Actresses, Ranker, ‏1 בפברואר 2013
↑  Nina Bradley, Where Are The Kids From 'The Wire' Now? Their Lives Have Changed A Lot Since The Series Ended in 2008, Bustle, ‏4 בפברואר 2019
↑  Sky Deutschland, Die HBO-Miniserie "We Own This City" parallel zur US-Ausstrahlung bei Sky, Presseportal.de, ‏4 בפברואר 2022
| --- | --- |
בקרת זהויות :  NLI: 987007330866505171  LCCN: no2008124568  VIAF: 19499436   WorldCat (עם VIAF): 19499436
גרין קארד (סרט)

| --- | --- |

כרזת הסרט
 בימוי:  פיטר ויר 
 הופק בידי:  פיטר ויר 
 תסריט:  פיטר ויר 
 עריכה:  ויליאם אנדרסון 
 שחקנים ראשיים:  ז'ראר דפארדיה   אנדי מקדואל
 מוזיקה:  הנס צימר 
 צילום:  ג'פרי סימפסון 
 מדינה:  צרפת, אוסטרליה, ארצות הברית 
 חברת הפקה:  סרטי Touchstone
 חברה מפיצה:  בואנה ויסטה
 שיטת הפצה:  וידאו על פי דרישה 
 הקרנת בכורה:  23 בדצמבר 1990 (ארצות הברית)   31 בינואר 1991 (אוסטרליה)   20 בפברואר 1991 (צרפת)
 משך הקרנה:  107
 שפת הסרט:  אנגלית 
 סוגה:  קומדיה רומנטית
 הכנסות באתר מוג'ו:   greencard
 פרסים:  פרס גלובוס הזהב לסרט הטוב ביותר - קומדיה או מוזיקלי   פרס גלובוס הזהב לשחקן הטוב ביותר – קומדיה או מוזיקלי
 דף הסרט ב־IMDb
 
גרין קארד (באנגלית: Green Card) הוא סרט אמריקאי משנת 1990 שנכתב, הופק ובוים על ידי הבמאי האוסטרלי פיטר ויר בכיכובם של ז'ראר דפארדיה ואנדי מקדואל. הסרט הוא קומדיה רומנטית המתמקדת באישה אמריקאית הנישאת בנישואים פיקטיביים עם צרפתי כדי שהוא יוכל לקבל גרין קארד ולהישאר בארצות הברית. ז'ראר דפארדיה זכה בפרס גלובוס הזהב לשחקן הטוב ביותר על משחקו בסרט. הסרט זכה בפרס גלובוס הזהב לסרט הטוב ביותר - קומדיה או מוזיקלי והיה מועמד לפרס אוסקר לתסריט המקורי הטוב ביותר.
תקציר העלילה

ברונטה פריש (מקדואל) היא הורטיקולטורית וסביבתנית מניו יורק שנישאת בנישואים פיקטיביים עם ז'ורז' פורה (דפארדיה), מהגר בלתי חוקי מצרפת, כדי שיוכל לקבל גרין קארד. בתמורה, עושה ברונטה שימוש בתעודת הנישואין כדי לקבל אישור לשכור את דירת החלומות שלה. לאחר שעברה להתגורר בה לבדה, היא מספרת לשוער הבית ולשכנים שבעלה הנעדר מנהל מחקר מוזיקלי באפריקה.
לאחר שפקידים מ"שירות ההגירה וההתאזרחות" (INS) מגיעים לחקור את הלגיטימיות של נישואיה, מאתרת ברונטה את ז'ורז', שעובד כמלצר. למרות שלשניים נותר זמן קצר ביותר כדי לתאם גרסאות, מתרשמים מהם הסוכנים לטובה, עד שאחד מהם מבקש מז'ורז' שיראה לו היכן השירותים, וג'ורג' פותח עבורו את דלת הארון. כאן כבר עולים החשדות והשניים מוזמנים לתחקיר מלא ורשמי שיתקיים יומיים לאחר מכן במשרדי שירות ההגירה.
בעצת עורך דינה, המיידע אותה כי היא עלולה להיות מואשמת בעבירה פלילית במקרה שהתרמית תחשף, מזמינה ברונטה באי רצון את ז'ורז' לעבור לגור עמה בדירתה. הם מנסים ללמוד מעט על עברם ועל הרגליהם, אך עד מהרה מתברר שאינם מסוגלים לסבול זה את זה. ז'ורז' הוא טיפוס מוזנח, אנוכי, בעל מזג חם, מעשן, ומעדיף לאכול בשר אדום, בעוד ברונטה הצמחונית היא טיפוס עצבני וקר, אובססיבית בכל הנוגע לטבע ושימור הסביבה.
הוריה של חברתה הטובה ביותר של ברונטה, לורין אדלר, מתכננים לעזוב את ניו יורק והם שוקלים לתרום את העצים שבגן ביתם ל"גרילה הירוקה", קבוצה הדואגת לפיתוח גינות בתחומי העיר. ברונטה מוזמנת לארוחת ערב כדי לדון בנושא ומגלה שז'ורז' נמצא שם לאחר שהובא לארוחה על ידי לורין. הוא מרשים מאוד את בני הזוג אדלר לאחר שהוא מבצע בפסנתר קטע של מוזיקה אימפרסיוניסטית כליווי לשיר בנוגע לילדים ועצים, עד שהם משתכנעים לתרום את העצים לקבוצת הגרילה הירוקה. מאוחר יותר, כאשר הוריה של ברונטה מגיעים לביקור פתע בדירתה, ז'ורז' מעמיד פנים כשיפוצניק.
כאשר החבר של ברונטה, פיל, חוזר מטיול, חושף בפניו ז'ורז' את עובדת נישואיו לברונטה, וזו מגרשת אותו מדירתה, בכל מקרה, השניים מגיעים כמתוכנן לראיון במשרדי שירות ההגירה, נחקרים בנפרד וכאשר נכשל ז'ורז' באחת השאלות, הוא מודה בפני החוקר כי הנישואים פיקטיביים. הוא מסכים לעזוב מידית את ארצות הברית, ומבקש רק שברונטה לא תואשם על חלקה בתרמית. ביוצאם מהמשרד הוא נותן לברונטה להאמין שהריאיון היה מוצלח והשניים נפרדים לדרכיהם.
כמה ימים לאחר מכן, מזמין ז'ורז' את ברונטה להצטרף אליו לבית הקפה שבו נפגשו לראשונה. כאשר ברונטה מבחינה שהוא מלווה באנשי שירות ההגירה, היא מבינה שז'ורז' עומד להיות מגורש ובאותו רגע היא מבינה שהיא בעצם מאוהבת בו ומנסה למנוע את גירושו. ז'ורז' מבטיח לכתוב לה מדי יום ולשאול אותה את אותה שאלה "מתי את באה, יקירתי? - ("When are you coming, Cherie), משפט שעשה בו שימוש כדי לתאר לאנשי שירות ההגירה את תקופת החיזור המוצהרת שלהם. לפני שג'ורג' נפרד מסוכן ההגירה, שואלת אותו ברונטה, אם טבעות הנישואין עדיין אצלו, ג'ורג' שולף אותן מכיסו, ושניהם צוחקים ומתנשקים. לאחר מכן מגורש ז'ורז' חזרה לצרפת, לא לפני שהשניים מצהירים זה לזה את אהבתם.
שחקנים ראשיים

ז'ראר דפארדיה – ז'ורז' פורה.
אנדי מקדואל – ברונטה פריש.
ביבי ניווירת' – לורין אדלר.
גרג אדלמן – פיל.
הפקה

פיטר ויר כתב את התסריט המקורי באופן שיתאים לדפארדיה כאמצעי להציגו בפני קהל דובר אנגלית. חלק מתקציב הסרט ניתן על ידי "התאגיד למימון סרטי קולנוע של אוסטרליה" ועל ידי "האיגוד הכללי לקולנוע" (Union Générale Cinématographique – UGC). אף על פי שעלילת הסרט מתרחשת בארצות הברית, ואף על פי שלא השתתפו בו שחקנים אוסטרלים, העובדה שהוא נכתב, ביום, צולם, עוצב ונערך על ידי אוסטרלי, אפשרה להפקת הסרט לקבל מימון מממשלת אוסטרליה. מימון זה עמד על 3.8 מיליון דולרים.